Etter en tid som sjømann ble han elev av Harriet Backer (1899) der han ble kjent med Nikolai Astrup og Anders Svarstad. Lund debuterte 1899 og studerte videre hos Johan Nordhagen (1903). Lund reiste meget, først bosatt i København (1904–09) der han slo igjennom med flere utstillinger. Som statsstipendiat bodde han i Paris (i 1905 og 1920-21), og han stilte ut i Berlin (1908). I USA hadde han en rekke opphold, som kommissær (1912), som utstiller (1915, da han også malte Theodore Roosevelt, Thomas Edison og Charles W. Eliot). Hans søster, komponisten og pianisten Signe Lund (1868–1950) bodde i New York i årene 1902-18. Henrik Lund turnerte i Europa med Olaf Bull med portrettering av Eleonora Duse, H. G. Wells og Benito Mussolini (1923).